Blóm burnirótarinnar standa mörg saman í greinóttum skúf eða hálfsveip á endum hliðarstöngla sem vaxa upp af gildum ( hnöllóttum ) jarðstöngli . Kvenblómin hafa fjórar til fimm þroskalegar gulrauðar frævur , sem verða að 7 - 10 mm löngu hýðisaldini með hliðbeygðri trjónu í endann . Stöngullinn er 2 - 6 mm gildur , þétt settur tungulaga eða öfugegglaga laufblöðum . Blöðin eru venjulega ydd og stundum ofurlítið tennt í endann , 2 - 4 sm á lengd og 1 - 1,5 sm á breidd , bæði stöngull og blöð hárlaus . Hér sjáum við burnirætur , kvenjurt t.v. og karljurt t.h. ásamt ætihvönn á bakka Bugahólma á Eyvindarstaðaheiði árið 1977 . Hér eru miklar burnirótarbreiður af báðum kynjum í Arnarfellsmúlum í Þjórsárverum árið 1985